Úradný vestník L 269 , 21/10/2003 S. 0024 - 0027



Rozhodnutie Komisie zo 14. októbra 2003 týkajúce sa zoznamu programov eradikácie a monitorovania určitých prenosných spongiformných encefalopatií, ktoré majú v roku 2004 nárok na finančný príspevok od Európskeho spoločenstva (uvedené pod číslom dokumentu C(2003) 3713) (2003/746/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 90/424/EHS z 26. júna 1990 o výdavkoch vo veterinárnej oblasti [1], naposledy zmenené a doplnené nariadením (ES) č. 806/2003 [2], najmä na jeho článok 24 ods. 5, keďže: (1) členské štáty a niektoré pristupujúce členské štáty predložili komisii programy eradikácie a monitorovania určitých prenosných spongiformných encefalopatií, pri ktorých sa uchádzajú o finančný príspevok od Európskeho spoločenstva; (2) podľa nariadenia komisie (ES) č. 1258/1999 zo 17. mája 1999 o financovaní Spoločnej poľnohospodárskej politiky [3], programy eradikácie a monitorovania chorôb zvierat sa financujú zo záručnej sekcie Európskeho poľnohospodárskeho usmerňovacieho a záručného fondu. Na účely finančnej kontroly sa použijú články 8 a 9 uvedeného nariadenia; (3) nariadenie Európskeho parlamentu a Rady (ES) č. 999/2001 z 22. mája 2001 stanovujúce pravidlá na prevenciu, kontrolu a eradikáciu určitých prenosných spongiformných encefalopatií [4], naposledy zmenené a doplnené nariadením komisie (ES) č. 1234/2003 [5], stanovuje pravidlá na monitorovanie prenosných spongiformných encefalopatií u hovädzieho dobytka, oviec a kôz; (4) článok 32 Zmluvy o pristúpení z roku 2003 ukladá, že pokiaľ ide o výdavky z veterinárnych fondov, nové členské štáty majú tie isté práva ako súčasné členské štáty; (5) žiadne rozhodnutie ohľadom financovania uvedených programov z rozpočtu na rok 2004 nemožno však prijať skôr, než sa uskutoční pripojenie príslušných nových členských štátov. Okrem toho, eradikáciu určitých chorôb v pristupujúcich členských štátoch možno spolufinancovať aj pomocou iných nástrojov spoločenstva; (6) pri zostavovaní zoznamov programov eradikácie a monitorovania prenosných spongiformných encefalopatií, ktoré majú v roku 2004 nárok na finančný príspevok od spoločenstva, a pri navrhovaní sadzby a maximálnej čiastky príspevku pre každý program sa musí brať do úvahy tak dôležitosť programu pre spoločenstvo ako aj objem dostupných prostriedkov; (7) členské štáty a príslušné pristupujúce členské štáty dodali komisii informácie, ktoré jej umožnili zhodnotiť, aký význam bude mať pre Európske spoločenstvo, že na uvedené programy poskytne v roku 2004 finančný príspevok; (8) Komisia zvážila každý predložený program z veterinárneho aj finančného hľadiska a s uspokojením konštatuje, že uvedené programy by sa mali zaradiť do zoznamov programov, ktoré majú v roku 2004 nárok na finačný príspevok od spoločenstva. Príspevok na monitorovanie prenosných spongiformných encefalopatií je určený na vykonanie rýchlych testov a príspevok na eradikáciu klusavky (scrapie) zase na zmárnenie alebo zabitie zasiahnutých zvierat a výber genotypu; (9) keďže tieto opatrenia sú dôležité z hľadiska ochrany zdravia zvierat i obyvateľstva a v porovnaní s tradičnými programami eradikácie chorôb a ich povinným zavedením vo všetkých členských štátoch sú uvedené monitorovacie programy pomernou novinkou, Európske spoločenstvo by im malo zabezpečiť primeranú finančnú pomoc; (10) je preto vhodné schváliť zoznam programov, ktoré majú v roku 2004 nárok na finančný príspevok od spoločenstva, a stanoviť sadzbu a maximálnu čiastku týchto príspevkov; (11) opatrenia uvedené v tomto rozhodnutí komisie sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 1. Programy na monitorovanie prenosnej spongiformnej encefalopatie (BSE a klusavky) uvedené v prílohe I majú v roku 2004 nárok na finačný príspevok od Európskeho spoločenstva. 2. Pre každý program z odseku 1 sú navrhnutá sadba a maximálna čiastka finančného príspevku od spoločenstva v takej výške, ako je stanovené v prílohe I. Článok 2 1. Programy eradikácie prenosnej spongiformnej encefalopatie (klusavky) uvedené v prílohe II majú v roku 2004 nárok na finačný príspevok od Európskeho spoločenstva. 2. Pre každý program z odseku 1 sú navrhnutá sadzba a maximálna čiastka finančného príspevku od spoločenstva v takej výške, ako je stanovené v prílohe II. Článok 3 Toto rozhodnutie je adresované členským štátom. V Bruseli 14. októbra 2003 Za Komisiu David Byrne člen Komisie [1] Ú. v. ES L 224, 18.8.1990, s. 19. [2] Ú. v. EÚ L 122, 16.5.2003, s. 1. [3] Ú. v. ES L 160, 26.6.1999, s. 103. [4] Ú. v. ES L 147, 31.5.2001, s. 1. [5] Ú. v. EÚ L 173, 11.7.2003, s. 6. -------------------------------------------------- PRÍLOHA I Zoznam programov na monitorovanie prenosných spongiformných encefalopatií Sadzba a maximálna čiastka finančného príspevku od Európskeho spoločenstva (v EUR) | Choroba | Členský štát alebo pristupujúci členský štát | Sadzba – nákup testovacích súprav | Maximálna čiastka | Prenosné spongiformné encefalopatie | Belgicko | 100 % | 3351000 | Dánsko | 100 % | 2351000 | Nemecko | 100 % | 15611000 | Grécko | 100 % | 745000 | Španielsko | 100 % | 4854000 | Francúzsko | 100 % | 21733000 | Írsko | 100 % | 5386000 | Taliansko | 100 % | 6283000 | Luxembursko | 100 % | 158000 | Holandsko | 100 % | 4028000 | Rakúsko | 100 % | 1675000 | Portugalsko | 100 % | 1012000 | Fínsko | 100 % | 1060000 | Švédsko | 100 % | 358000 | Spojené kráľovstvo | 100 % | 7726000 | Cyprus | 100 % | 144000 | Estónsko | 100 % | 103000 | Malta | 100 % | 37000 | Slovinsko | 100 % | 353000 | Spolu | 76968000 | -------------------------------------------------- PRÍLOHA II Zoznam programov eradikácie klusavky (scrapie) Maximálna čiastka finančného príspevku od Európskeho spoločenstva (v EUR) | Choroba | Členský štát alebo pristupujúci členský štát | Sadzba | Maximálna čiastka | Klusavka (scrapie) | Dánsko | 50 % zabitie, 100 % výber genotypu | 5000 | Nemecko | 50 % zabitie, 100 % výber genotypu | 755000 | Grécko | 50 % zabitie, 100 % výber genotypu | 450000 | Španielsko | 50 % zabitie, 100 % výber genotypu | 435000 | Francúzsko | 50 % zabitie, 100 % výber genotypu | 1160000 | Írsko | 50 % zabitie, 100 % výber genotypu | 490000 | Taliansko | 50 % zabitie, 100 % výber genotypu | 3210000 | Holandsko | 50 % zabitie, 100 % výber genotypu | 675000 | Rakúsko | 50 % zabitie, 100 % výber genotypu | 30000 | Portugalsko | 50 % zabitie, 100 % výber genotypu | 255000 | Fínsko | 50 % zabitie, 100 % výber genotypu | 5000 | Švédsko | 50 % zabitie, 100 % výber genotypu | 5000 | Spojené kráľovstvo | 50 % zabitie, 100 % výber genotypu | 7460000 | Cyprus | 50 % zabitie, 100 % výber genotypu | 740000 | Spolu | 15675000 | --------------------------------------------------